นายกรัฐมนตรีเกาหลีเหนือ

นายกรัฐมนตรีเกาหลีเหนือ หรือชื่ออย่างเป็นทางการคือ ประธานคณะรัฐมนตรีสาธารณรัฐประชาธิปไตยประชาชนเกาหลี เป็นหัวหน้ารัฐบาลของประเทศเกาหลีเหนือและผู้นำคณะรัฐมนตรีเกาหลีเหนือ

นายกรัฐมนตรีได้รับการแต่งตั้งอย่างเป็นทางการโดยสมัชชาประชาชนสูงสุด (SPA) ซึ่งยังแต่งตั้งสมาชิกคณะรัฐมนตรีคนอื่น ๆ ตามการเสนอชื่อของนายกรัฐมนตรีด้วย นายกรัฐมนตรีเป็นผู้จัดและนำคณะรัฐมนตรีและเป็นตัวแทนรัฐบาลเกาหลีเหนือตามรัฐธรรมนูญ นายกรัฐมนตรีคนปัจจุบันคือพัก แท-ซ็อง ดำรงตำแหน่งเมื่อ 29 ธันวาคม ค.ศ. 2024

ประวัติศาสตร์
เดิมที ภายใต้รัฐธรรมนูญ ค.ศ. 1948 ของสาธารณรัฐประชาธิปไตยประชาชนเกาหลี นายกรัฐมนตรีดำรงตำแหน่งสูงสุดในรัฐบาลเกาหลีเหนือ คิม อิล-ซ็องประเดิมตำแหน่งนี้เป็นคนแรก และดำรงตำแหน่งนานถึง 24 ปีกระทั่งถึง ค.ศ. 1972 ขณะที่ตำแหน่งประมุขแห่งรัฐตามพิธีการนั้นเป็นของประธานคณะกรรมาธิการสามัญประจำสมัชชาประชาชนสูงสุด

รัฐธรรมนูญ ค.ศ. 1972 สร้างตำแหน่งประธานาธิบดีขึ้นมา ซึ่งเข้ามาแทนที่ตำแหน่งนายกรัฐมนตรีในฐานะตำแหน่งสูงสุดของรัฐ ตำแหน่งประธานาธิบดีบริหารถูกสร้างขึ้นโดยคำนึงถึงคิม อิล-ซ็อง และเขาก็ย้ายไปดำรงตำแหน่งนั้นในไม่ช้าหลังมีการประกาศใช้รัฐธรรมนูญ นายกรัฐมนตรีในขณะนั้นดำรงตำแหน่งหัวหน้าสภาบริหาร แต่อำนาจส่วนใหญ่ของคณะรัฐมนตรีชุดก่อนถูกส่งต่อไปยังคณะกรรมาธิการประชาชนกลาง สภาปกครองสูงสุดที่มีประธานาธิบดีเป็นประธาน นายกรัฐมนตรีคนแรกหลังจากคิม อิล-ซ็องคือคิม อิล พันธมิตรที่ยาวนานของเขา ต่อมาตำแหน่งนี้เป็นที่รู้จักอย่างเป็นทางการในชื่อนายกสภาบริหาร (, jungmuwon chongni)

หลังอสัญกรรมของคิม อิล-ซ็อง ตำแหน่งประธานาธิบดีก็ยังคงว่างอยู่ (อย่างเป็นทางการ คิม อิล-ซ็องได้รับการประกาศให้เป็นประธานาธิบดีตลอดกาล) ขณะที่บุตรชายของเขา คิม จ็อง-อิล วางแผนการปรับโครงสร้างรัฐใหม่ การแก้ไขรัฐธรรมนูญใน ค.ศ. 1998 ยกเลิกทั้งคณะกรรมาธิการประชาชนกลางและสภาบริหาร และมีการจัดตั้งคณะรัฐมนตรีขึ้นใหม่

อำนาจและหน้าที่
นายกรัฐมนตรีได้รับการเลือกตั้งอย่างเป็นทางการโดยสมัชชาประชาชนสูงสุด (SPA) ซึ่งมีสิทธิ์ถอดถอนนายกรัฐมนตรีได้เช่นกัน นายกรัฐมนตรียังเสนอชื่อผู้สมัครสำหรับสมาชิกคณะรัฐมนตรี รวมถึงรองนายกรัฐมนตรี ประธานคณะรัฐมนตรี รัฐมนตรีต่าง ๆ และสมาชิกคณะรัฐมนตรีอื่น ๆ ซึ่งได้รับการแต่งตั้งโดยสมัชชาประชาชนสูงสุด นายกรัฐมนตรีที่ได้รับการแต่งตั้งใหม่จะกล่าวให้สัตย์ปฏิญาณต่อสมัชชาประชาชนสูงสุดในนามสมาชิกคณะรัฐมนตรี

นายกรัฐมนตรีจัดระเบียบและกำกับดูแลคณะรัฐมนตรี และเป็นตัวแทนรัฐบาลของเกาหลีเหนือ นายกรัฐมนตรียังเข้าร่วมการประชุมเต็มคณะและการประชุมคณะกรรมาธิการถาวรของคณะรัฐมนตรี คณะรัฐมนตรีมีหน้าที่ดำเนินตามนโยบายที่กำหนดโดยคณะกรรมาธิการกลางพรรคแรงงานเกาหลีและตำแหน่งนี้ไม่มีอำนาจกำหนดนโยบายของตนเอง

นายกรัฐมนตรีเป็นส่วนหนึ่งของคณะสามผู้นำที่ดูแลฝ่ายบริหารของเกาหลีเหนือ ร่วมกับประธานคณะกรรมาธิการสามัญประจำสมัชชาประชาชนสูงสุดและประธานคณะกรรมการกิจการแห่งรัฐ ตามรัฐธรรมนูญ อำนาจของบุคคลทั้งสามนี้เทียบเท่ากับหนึ่งในสามของอำนาจของประธานาธิบดีในระบบประธานาธิบดีส่วนใหญ่ ประธานคณะกรรมาธิการสามัญประจำสมัชชาประชาชนสูงสุดดูแลความสัมพันธ์ระหว่างประเทศ นายกรัฐมนตรีดูแลกิจการภายในประเทศและเป็นหัวหน้ารัฐบาล ประธานคณะกรรมการกิจการแห่งรัฐ (เดิมคือประธานคณะกรรมการป้องกันประเทศ) บัญชาการกองทัพ อย่างไรก็ตาม ประธานคณะกรรมการกิจการแห่งรัฐถูกกำหนดไว้ในรัฐธรรมนูญว่าเป็น "ตำแหน่งสูงสุดของรัฐ" และเป็นผู้นำสูงสุดของประเทศ

นายกรัฐมนตรีถูกจัดให้อยู่ในลำดับต่ำที่สุดของคณะสามผู้นำบริหาร ที่สำคัญคือ คิม จ็อง-อิลดำรงตำแหน่งประธานคณะกรรมการป้องกันประเทศอย่างต่อเนื่องตั้งแต่ ค.ศ. 1993 ถึง 2011 และคิม ย็อง-นัมดำรงตำแหน่งประธานคณะผู้บริหารสูงสุดสมัชชาประชาชนสูงสุดตั้งแต่ ค.ศ. 1998 ถึง 2019 ขณะที่นายกรัฐมนตรีมีการเปลี่ยนแปลงถึงหกคนนับตั้งแต่อสัญกรรมของคิม อิล-ซ็อง อดีตนายกรัฐมนตรีคิม ด็อก-ฮุนได้รับการจัดให้อยู่ในลำดับที่สอง ขณะที่ชเว รย็อง-แฮ ประธานคณะผู้บริหารสูงสุดสมัชชาประชาชนสูงสุดได้รับการจัดให้อยู่ในลำดับที่สาม

รายนามผู้ดำรงตำแหน่ง
ต่อไปนี้เป็นรายนามนายกรัฐมนตรีของเกาหลีเหนือตั้งแต่ก่อตั้งประเทศใน ค.ศ. 1948

ลำดับรูปชื่อการดำรงตำแหน่งพรรคการเมืองประมุขแห่งรัฐสมัชชาประชาชนสูงสุดชุดที่ ประธานคณะรัฐมนตรี1 คิม อิล-ซ็องค.ศ. 1948ค.ศ. 1972 พรรคแรงงานเกาหลีเหนือคิม ดู-บง1พรรคแรงงานเกาหลีชเว ยง-ก็อน 2 3 4นายกสภาบริหาร 2 100px คิม อิล ค.ศ. 1972 ค.ศ. 1976  พรรคแรงงานเกาหลีคิม อิล-ซ็อง5 3 100px พัก ซ็อง-ช็อล ค.ศ. 1976 ค.ศ. 1977  พรรคแรงงานเกาหลี4100pxรี จง-อกค.ศ. 1977ค.ศ. 1984พรรคแรงงานเกาหลี 67 5 คัง ซ็อง-ซัน ค.ศ. 1984 ค.ศ. 1986  พรรคแรงงานเกาหลี 6 รี กึน-โม ค.ศ. 1986 ค.ศ. 1988  พรรคแรงงานเกาหลี87ย็อน ฮย็อง-มุกค.ศ. 1988ค.ศ. 1992พรรคแรงงานเกาหลี9(5)คัง ซ็อง-ซันค.ศ. 1992ค.ศ. 1997พรรคแรงงานเกาหลีว่าง – ฮง ซ็อง-นัม ค.ศ. 1997 ค.ศ. 1998  พรรคแรงงานเกาหลีประธานคณะรัฐมนตรี 8 ฮง ซ็อง-นัม ค.ศ. 1998 ค.ศ. 2003  พรรคแรงงานเกาหลีคิม ย็อง-นัม 10 9 พัก บง-จู ค.ศ. 2003 ค.ศ. 2007  พรรคแรงงานเกาหลี1110คิม ย็อง-อิลค.ศ. 2007ค.ศ. 2010พรรคแรงงานเกาหลี12 11 ชเว ย็อง-ริม ค.ศ. 2010 ค.ศ. 2013  พรรคแรงงานเกาหลี(9)พัก บง-จูค.ศ. 2013ค.ศ. 2019พรรคแรงงานเกาหลี 13 12 คิม แจ-รย็อง ค.ศ. 2019 ค.ศ. 2020  พรรคแรงงานเกาหลีคิม จ็อง-อึน14 13 100px คิม ด็อก-ฮุน ค.ศ. 2020 ค.ศ. 2024  พรรคแรงงานเกาหลี 14 100px พัก แท-ซ็อง ค.ศ. 2024 อยู่ในวาระ  พรรคแรงงานเกาหลี
เส้นเวลา

ดูเพิ่ม

 นายกรัฐมนตรีจักรวรรดิเกาหลี (1895–1910)
 นายกรัฐมนตรีเกาหลีใต้
 รัฐบาลเกาหลีเหนือ

อ้างอิง


หมวดหมู่:คณะรัฐมนตรีเกาหลีเหนือ